**Σεμινάριο: ΤΑ ΔΙΑΡΘΡΩΤΙΚΑ ΤΑΜΕΙΑ ΚΑΙ ΤΟ ΚΟΙΝΩΝΙΚΟ ΚΡΑΤΟΣ ΣΤΗΝ ΕΕ**

Διδάσκουσα: Σαββατού Τσολακίδου 

**Έναρξη Σεμιναρίου:** Τρίτη 19/2/2019, 16:00-19:00, αίθουσα 102

Το σεμινάριο εστιάζει στην λειτουργία των Διαρθρωτικών Επενδυτικών Ταμείων (ΕΔΕΤ) της Ευρωπαϊκής Ένωσης σε συνάρτηση με τα εθνικά Επιχειρησιακά Προγράμματα του Εταιρικού Συμφώνου για το πλαίσιο ανάπτυξης της χώρας, ΕΣΠΑ 2014-2020. Αναλύονται οι Κανονισμοί των Ταμείων, τα πεδία εφαρμογής και οι κανόνες λειτουργίας τους, οι διατάξεις για τον προγραμματισμό, την υλοποίηση και την παρακολούθηση κυρίως έργων που αφορούν πολιτικές απασχόλησης, κοινωνικής προστασίας, εκπαίδευσης, φτώχειας. Στόχος είναι να αποκτήσουν οι φοτήτιες/ές γνώσεις και ικανότητες κατανόησης στρατηγικού και επιχειρησιακού σχεδιασμού μεγάλων κοινωνικών έργων, να γνωρίσουν επιλεγμένα εμβληματικά έργα και τους μηχανισμούς παρακολούθησης, αξιολόγησης και δημοσιότητας με δείκτες επίτευξης στόχων.

Η αξιολόγηση του σεμιναρίου θα γίνει με ανάπτυξη εργασιών ανά ομάδες των τριών ατόμων και παρουσίαση των εργασιών των ομάδων κατά την διάρκεια του σεμιναρίου σε προσυμφωνημένο χρόνο.  Κατάλογος ενδεικτικών εργασιών προς επιλογή από τους συμμετέχοντες στο σεμινάριο θα δοθεί από την διδάσκουσα.

Η παρουσία στο σεμινάριο είναι **υποχρεωτική**, με όριο **3 απουσιών αρχίζοντας από τις 26/2/2019 και για όλο το** εξάμηνο. Οι φοιτητές/φοιτήτριες που επιθυμούν να συμμετάσχουν χρειάζονται να το δηλώσουν στην διδάσκουσα στις 26/2/2019 . Η εγγραφή αυτή είναι ανεξάρτητη από την εγγραφή στη γραμματεία. Ο μέγιστος αριθμός συμμετεχόντων είναι 30. Προτεραιότητα θα δοθεί στους φοιτητές που παρακολούθησαν το μάθημα «Ευρωπαϊκή Ένωση, θεσμικά όργανα και πολιτικές» και όσους/ες αποφασίσουν να παρακολουθήσουν από την επόμενη Τρίτη.

Στο σεμινάριο θα κληθούν ως συν-διδάσκοντες και στελέχη από την Δημόσια Διοίκηση που ασχολούνται με θέματα που σχετίζονται με την διαχείριση του Ευρωπαϊκού Κοινωνικού Ταμείου ώστε οι φοιτητές/τριες να αναπτύξουν δίκτυο επαφών για μελλοντική αξιοποίησή του.

Το αναλυτικό περίγραμμα του σεμιναρίου έχει αναρτηθεί στο η-class.